1. **Navn og deltakere**

Rådets navn er NAVN interkommunalt politisk råd (NAVN IPR) og er opprettet i henhold til kommuneloven kapittel 18.

Rådets deltakere består av følgende kommuner og fylkeskommuner:

NAVN kommune

NAVN kommune

NAVN kommune

NAVN fylkeskommune

NAVN interkommunale politiske råd ER IKKE/ER et eget rettssubjekt.

NAVN kommune er kontorkommune.

1. **Formål**

NAVN interkommunale politiske råd er et politisk samarbeid som skal bidra til å styrke regionen som en bærekraftig og konkurransedyktig region. Rådet skal være en aktiv pådriver og arbeide strategisk med samfunnsutvikling i regionen. NAVN interkommunale politiske råd skal bidra til en positiv utvikling av regionen og ivareta deltakernes interesser på tvers av kommune -og fylkesgrensene og forvaltningsnivåene. NAVN Interkommunale politiske råd skal fremme regionens interesser i fylkes- og rikssammenheng, og understøtte arbeidet med å fremme Innlandets nasjonale posisjon i saker der dette er aktuelt.

1. **Myndighet og ansvar**

NAVN interkommunale politiske råd skal arbeide med saker som bygger opp om utvikling av regionens arbeidsplasser og bostedsattraktivitet. Rådet skal utvikle politikk for området og stimulere til utvikling innen nærmere bestemte områder, herunder:

-Kompetanseutvikling

-Næringsutvikling

-Samferdsel

NAVN interkommunale politiske råd skal gjennom sitt arbeid bidra til å sikre og styrke det lokale og regionale demokratiet i arealplanarbeidet plan, klima-, energi- og miljøarbeid.

Rådet skal ha fokus på å understøtte arbeidet med å nå Innlandsstrategiens langsiktige mål:

* Bærekraftig ressursforvaltning som gir utvikling og nye arbeidsplasser.
* Levende lokalsamfunn med bærekraftige byer, tettsteder og bygder.
* At aktører i fylket vårt får større nasjonal betydning og synlighet.

NAVN interkommunale politiske råd har myndighet til å treffe beslutning i følgende saker:

* Årlig handlingsplan
* Årsregnskap, årsrapport og budsjett
* Valg av leder og nestleder i representantskapet
* Uttalelser på vegne av rådet
* Initiativ til utredning og eventuell gjennomføring av prosjekter og tiltak innenfor rådets formål, strategi og vedtatte økonomiske ramme
* Opprettelse av arbeidsgrupper for midlertidige prosjekter
* Daglig drift av rådet
* Behandle forslag og gi innstilling til deltakerne om endring i samarbeidsavtalen
* Avtale med NAVN kommune (kontorkommune) om driftsmessige forhold

NAVN interkommunale politiske råd har ikke myndighet til å treffe enkeltvedtak, men har likevel myndighet til å forvalte tilskuddsordninger innenfor vedtatte økonomiske rammer.

NAVN interkommunale politiske råd kan ikke ta opp lån.

1. **Representantskap**

Deltakerne utøver sin myndighet gjennom representantskapet.

Representantskapet er det øverste organet i et interkommunalt politisk råd, og anses som et folkevalgt organ etter kommuneloven § 5-1 annet ledd bokstav i). Samtlige deltakere i rådet skal være representert med (fyll inn antall) medlemmer i representantskapet. Hvert kommunestyre eller fylkesting velger selv sine medlemmer og like mange varamedlemmer.

Representantskapets medlemmer og varamedlemmer velges for fire år, tilsvarende valgperioden.

Representantskapet velger selv sin leder og nestleder for en periode på (fyll inn antall) år. Leder og nestleder velges i første representantskapsmøte etter siste kommune – og fylkestingsvalg, og deretter etter (fyll inn antall) års funksjonstid.

I representantskapet har hver deltakerkommune/fylkeskommune en stemme som utøves av de møtende medlem. Representantskapet treffer sine avgjørelser ved alminnelig flertall av avgitte stemmer, jf. kommuneloven § 11-9 andre ledd.

Representantskapet kan beslutte å avholde møtene som fjernmøter.

Representantskapet avholder som hovedregel inntil seks møter per år. I de råd hvor det opprettes et styre som får delegert oppgaver fra Representantskapet, skal det som hovedregel legges opp til et samlet antall møter (representantskapsmøter og styremøter) på inntil seks møter per år.

1. **Administrasjon/ Daglig leder**

NAVN Interkommunale politiske råd skal ha en administrasjon med daglig leder som har ansvaret for å ivareta daglig drift, nødvendig administrativ koordinering og sekretariats tjenester for de politiske organene i sammenslutningen.

Daglig leder har ansvar for forberedende saksbehandling av saker til behandling i rådet.

Daglig leder har ansvaret for oppfølging av representantskapets vedtak hvis ikke vedtaket konkret legger ansvaret til andre.

Daglig leder har ansvar for oppfølging av økonomi og regnskap for drifts- og utviklingsmidler.

1. **Finansiering og medlemskontingent**

Den enkelte deltaker deltar med like eierdeler, og har ubegrenset økonomisk ansvar for sin andel av rådets forpliktelser. Til sammen skal andelene utgjøre rådets samlete forpliktelser.

Driften av NAVN Interkommunale politiske råd finansieres av deltakerne ut fra følgende modell:

(Fylles ut her:)

Tilskuddsmidler til de interkommunale politiske rådene er et viktig virkemiddel for å støtte utvikling på regionenes premisser. Midlene skal brukes til å understøtte mål og tiltak i strategier/handlingsplaner utviklet i det enkelte IPR, som igjen forutsettes koblet til gjeldende regionale planer for Innlandet (eventuelt planer og strategier som er forankret i de regionale planene). Innlandet fylkeskommune vil utbetale årlige tilskuddsmidler under forutsetning av at kommunene også bidrar inn.

1. **Møtegodtgjørelse**

Den enkelte deltaker bærer selv sine kostnader ved deltakelse i NAVN interkommunale politiske råd sine møter og aktiviteter, herunder møtegodtgjørelse, tapt arbeidsfortjeneste, skyss og diettgodtgjørelse til folkevalgte og ansatte.

1. **Regnskap og Revisjon**

Regnskapet for NAVN interkommunale politiske råd føres av NAVN kommune.

NAVN Revisjon foretar revisjon av NAVN Interkommunale politiske råd.

1. **Nye medlem**

Nye kommuner/fylkeskommuner kan etter søknad tas opp som medlem. Kommunestyrene/fylkestinget gjør selv vedtak om innmelding, og godtar derigjennom samarbeidsavtalen. Opptak av nye deltakere innebærer at endring av samarbeidsavtalens bestemmelser om eierandel og ansvarsandel også må vedtas av kommunestyrene/fylkestinget i alle deltakerkommunene.

1. **Endring av samarbeidsavtalen**

Enhver endring av samarbeidsavtalen krever samtykke fra kommunestyrene/fylkestinget.

1. **Uttreden**

Dersom en deltaker ønsker å melde seg ut av samarbeidet, må kommunestyret/fylkestinget i kommunen/fylkeskommunen selv gjøre vedtak om dette og gjøre det kjent for representantskapet.

Uttreden meldes skriftlig til representantskapet med en frist på minst seks måneder før uttreden. Slik uttreden kan tidligst iverksettes fra førstkommende årsskifte etter at skriftlig utmelding er sendt representantskapet.

Ved uttreden frasier deltakerne seg sine eierandeler.

1. **Oppløsning**

Dersom 2/3 av deltakerne er enige kan NAVN interkommunale politiske råd oppløses. Det enkelte kommunestyre/fylkesting gjør selv vedtak om dette som før samlet vedtak fattes i representantskapet.

Det økonomiske oppgjøret ved oppløsning skjer på bakgrunn av fordelingsnøkkel fastsatt ved siste års kontingentfastsettelse.

Ved en eventuell oppløsning skal arkivet oppbevares av NAVN kommune.